**Gânduri de examinare**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gânduri de examinare

Când gândurile îmi aleargă

De multe ori pe căi străine,

Vrând voinţa să mi-o spargă

De-a face Doamne ce e bine,

Atunci eu vreau lângă Tine

Să stau viaţa mea întreagă!

Când firea cea pământească

Ar vrea să mă atragă-n jos,

Spre a uita patria cerească

Acolo unde-I Domn Hristos,

Prin moarte-ajuns victorios,

Mă lupt voinţa să-mi crească!

Când cercări ce vin în valuri

Luntrea vieţii-o mână-n larg

Ducând-o spre-alte limanuri,

Aş vrea să fiu sus pe catarg

Nu sub efect de bumerang,

Ci ca ideal, sub albe steaguri!

Şi fluturându-le... în armonie

Spre slava Mielului străpuns,

Sub laurii scumpi de victorie

Pentru Isus în coastă-mpuns,

Cu suliţa spre-a-I fi de-ajuns,

Omagiu-I va fi-n sfântă glorie.

Flavius Laurian Duverna